**Poletni tečaji slovenščine za otroke in mladostnike**

**Mladinska poletna šola slovenskega jezika (od 30. 6. do 11. 7. 2014)**

Center za slovenščino kot drugi/tuji jezik vabi mladostnike, stare od 13 do 17 let, da poleti obiščejo Ljubljano in se udeležijo 9. Mladinske poletne šole slovenskega jezika!

V dopoldanskem času bo potekal jezikovni pouk, prilagojen jezikovnemu predznanju udeležencev, v popoldanskem in večernem času pa bo organiziran spremljevalni program, ki bo namenjen spoznavanju slovenske kulture, zgodovine in sodobne stvarnosti, poskrbljeno pa bo tudi za obilico športnih in sprostitvenih dejavnosti.

Tečaj bo potekal na [Srednji vzgojiteljski šoli in gimnaziji](http://www.svsgl.si/default.aspx) Ljubljana, udeleženci pa bodo bivali v [Dijaškem domu Bežigrad](http://www.ddb.si/).

Na tečaj se je mogoče prijaviti s [**prijavnico**](http://centerslo.ff.uni-lj.si/prijavnice/mladinska-prijavnica-slo.asp) ali po elektronski pošti ([damjana.kern@ff.uni-lj.si](mailto:damjana.kern@ff.uni-lj.si)), in sicer najpozneje **do 17. junija 2014**.

Cena tečaja je 540 EUR, cena namestitve v dijaškem domu pa 200 EUR.

Za udeležence iz zamejstva in izseljenstva Ministrstvo za izobraževanje, znanost in šport ter Urad Vlade RS za Slovence v zamejstvu in po svetu namenjata štipendije. Prošnje za štipendije je potrebno poslati **do 15. maja 2014** na naslov Centra za slovenščino (Kongresni trg 12, 1000 Ljubljana) ali na elektronski naslov ([damjana.kern@ff.uni-lj.si](mailto:damjana.kern@ff.uni-lj.si)) .

Več informacij na spletni strani [www.centerslo.net](http://www.centerslo.net)

**Poletna šola slovenščine za otroke**

Na Centru za slovenščino kot drugi/tuji jezik Filozofske fakultete Univerze v Ljubljani letos prvič organizirajo tudi Poletno šolo slovenskega jezika za otroke od 8 do 12 let. Poletna šola se bo začela v ponedeljek, 7. 7. 2014, končala pa v petek, 11. 7. 2014.

Tečaj slovenskega jezika bo potekal v dopoldanskem času, od 9.00 do 12.30 (v obsegu 4 šolskih ur) na Srednji vzgojiteljski šoli in gimnaziji Ljubljana. Pred začetkom tečaja bodo udeleženci izpolnili jezikovni test. Na podlagi rezultatov pri testu bodo uvrščeni v ustrezne skupine, v katerih bo od 8 do 12 udeležencev.

Tečaj bo izveden, če bo prijavljenih vsaj 6 udeležencev na skupino.

Cena tečaja je 200 EUR, cena namestitve v dijaškem domu pa 110 EUR.

Otroke lahko na poletno šolo slovenščine prijavite s prijavnico ali po elektronski pošti (mladinski.tecaji@ff.uni-lj.si), in sicer najpozneje do 3. junija 2014.

Število udeležencev je omejeno, zato pohitite s prijavo!

Več informacij na spletni strani [www.centerslo.net](http://www.centerslo.net)